**O b r a z l o ž e nj e**

Općinsko vijeće Općine Sveta Nedelja na sjednici održanoj dana 14. studenog 2018. godine donijelo je Pravilnik o dodjeli stipendija učenicima i studentima Općine Sveta Nedelja te je isti objavljen u “Službenim novinama Općine Sveta Nedelja”, u broju 17 od 15. studenog 2018. godine.

Odnosnim Pravilnikom propisani su uvjeti, kriteriji i postupak za dodjelu stipendija učenicima srednjih škola i studentima s područja Općine Sveta Nedelja, prava i obaveze stipendista te druga pitanja od značaja za dodjelu stipendija.

Međutim, istim Pravilnikom nije detaljno propisano koji učenici i studenti ne mogu ostvariti pravo na dodjelu stipendije Općine Sveta Nedelja, pa se upravo stoga, ovim Nacrtom Odluke o izmjenama i dopunama Pravilnika o dodjeli stipendija učenicima i studentima Općine Sveta Nedelja, predlaže važeći Pravilnik dopuniti na način kako je to predloženo u članku 1. Nacrta ove Odluke.

Da bi se omogućilo javnosti da se uključi u postupak donošenja Odluke o izmjenama i dopunama Pravilnika o dodjeli stipendija učenicima i studentima Općine Sveta Nedelja, o Nacrtu ove Odluke provest će internetsko savjetovanje s javnošću u trajanju od 30 dana.

Nacrt Odluke o izmjenama i dopunama Pravilnika o dodjeli stipendija učenicima i studentima Općine Sveta Nedelja javno će se objaviti na službenoj internetskoj stranici Općine Sveta Nedelja te će se time omogućiti javnosti da za vrijeme trajanja internetskog savjetovanja dostavi svoje prijedloge, primjedbe i mišljenja na Nacrt ove Odluke.

**Jedinstveni upravni odjel**